BALVU NOVADA PAŠVALDĪBA, Reģ.Nr. 90009115622,

**izsludina atklātu konkursu uz Balvu novada Bāriņtiesas priekšsēdētāja amatu**

 **(profesijas kods 1344 05)**

**Prasības pretendentiem (-ēm):**

- Latvijas Republikas pilsonis vai nepilsonis;

- sasniegts vismaz 30 gadu vecums;

- persona kurai ir akadēmiskais maģistra grāds vai profesionālais maģistra grāds vai profesionālais maģistra grāds un 5.līmeņa profesionālā kvalifikācija, vai cita Latvijas izglītības klasifikācijā noteiktajam Eiropas kvalifikācijas ietvarstruktūras 7.līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā;

 - ne mazāk kā piecu gadu darba pieredze attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;

 - prot valsts valodu augstākajā līmenī un vēlamas svešvalodas (krievu, angļu vai vācu) zināšanas profesionālajai darbībai nepieciešamajā apjomā;

 - ir nevainojama reputācija;

 - persona kura atbilst Bāriņtiesas likuma 11.panta prasībām;

 - ir izpratne un zināšanas par bāriņtiesu darbu reglamentējošo normatīvo aktu prasībām;

 - ir labas iemaņas darbā ar *Microsoft Office* programmām;

 - par priekšrocību tiks uzskatīta apgūta mācību programma saskaņā ar 2006.gada 5.decembra Ministru kabineta noteikumiem Nr.984 “Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību”, pieredze vadošā amatā un bāriņtiesas darbā.

 - Saskaņā ar Bāriņtiesu likuma Pārejas noteikumu 22.punktu, amatu konkursā priekšroka tiks dota pretendentiem, kuri ievēlēti bāriņtiesas sastāvā līdz 2021. gada 30. jūnijam un kuru pilnvaru termiņš nav beidzies līdz jaunās Bāriņtiesas izveidošanai saistībā ar administratīvi teritoriālo reformu.

**Pretendentiem(-ēm) jāiesniedz šādi dokumenti:**

* motivēts pieteikums:
* pretendenta dzīves apraksts (CV);
* augstāko izglītību (likumā “Bāriņtiesu likums” noteikto) apliecinošo dokumentu kopijas un citi dokumenti, kurus pretendents uzskata par nepieciešamu pievienot;
* Redzējums par bāriņtiesas darba organizāciju;
* valsts valodas prasmi apliecinoša dokumenta kopija (nepilsoņiem).

**Mēs piedāvājam:**

* darba līgumu uz nenoteiktu;
* mēnešalgu 1 362,00 EUR.

Darba vietas adrese:

Raiņa iela 52, Balvi, Balvu nov., LV-4501

Dokumenti amata pretendentiem jāiesniedz līdz **2021.gada 25.oktobra plkst.16.00.**

Dokumentus var iesniegt: personīgi Balvu novada pašvaldībā Bērzpils ielā 1A, Balvos, LV-4501, 1.stāvā, pastkastē slēgtā aploksnē, uz kuras norāda „ Konkursam uz Balvu novada Bāriņtiesas priekšsēdētāja amatu” vai sūtot pa pastu, adresētu Balvu novada pašvaldībai Bērzpils ielā 1A, Balvos, LV-4501 ar norādi uz aploksnes „ Konkursam uz Balvu novada Bāriņtiesas priekšsēdētāja amatu”, vai sūtot elektroniski uz e-pasta adresi dome@balvi.lv (parakstītu ar drošu elektronisko parakstu), veicot norādi - pieteikums „ Konkursam uz Balvu novada Bāriņtiesas priekšsēdētāja amatu”. Tālrunis uzziņām - 22432227.

Informējam, ka jūsu pieteikuma dokumentos norādītie personas dati tiks apstrādāti, saskaņā ar Fizisko personu datu apstrādes likuma 25.pantā noteikto. Personas datu pārzinis: Balvu novada pašvaldība.

Konkursa Nolikums